CELEX: C2006/178/20
Language: sl
Date: 2006-07-29 00:00:00
Title: Zadeva C-435/04: Sklep Sodišča (četrti senat) z dne  30. maja 2006  (predlog za sprejetje predhodne odločbe Cour de cassation — Belgija) — kazenski postopek zoper Sébastiena Victorja Leroya (Člen 104(3), prvi pododstavek, Poslovnika — Leasing vozil — Prepoved v državi članici uporabe vozila, ki je last leasing družbe s sedežem v drugi državi in ki je registrirano v tej državi — Stalna uporaba na ozemlju prve države članice)

29.7.2006   
            
            
               SL
            
            
               Uradni list Evropske unije
            
            
               C 178/12
            
         Sklep Sodišča (četrti senat) z dne 30. maja 2006 (predlog za sprejetje predhodne odločbe Cour de cassation — Belgija) — kazenski postopek zoper Sébastiena Victorja Leroya
   (Zadeva C-435/04) (1)
   
   (Člen 104(3), prvi pododstavek, Poslovnika - Leasing vozil - Prepoved v državi članici uporabe vozila, ki je last leasing družbe s sedežem v drugi državi in ki je registrirano v tej državi - Stalna uporaba na ozemlju prve države članice)
   (2006/C 178/20)
   Jezik postopka: francoščina
   Predložitveno sodišče
   Cour de cassation
   Stranka v kazenskem postopku v glavni stvari
   Sébastien Victor Leroy
   Predmet
   Predlog za sprejem predhodne odločbe — Cour de cassation de Belgique — Razlaga členov od 49 do 55 Pogodbe ES glede nacionalne ureditve, ki osebi, ki dejansko biva in dela na nacionalnem ozemlju, pod grožnjo kazenskih sankcij prepoveduje uporabo vozila, ki je last leasing družbe s sedežem v drugi državi in ki je registrirano v tej državi
   Izrek
   Členi od 49 ES do 55 ES ne nasprotujejo taki nacionalni ureditvi države članice, kot je obravnavana v postopku v glavni stvari in ki prepoveduje, da bi oseba, ki dejansko biva in dela v tej državi, uporabljala na njenem ozemlju vozilo, ki ga je najela od leasing družbe s sedežem v drugi državi članici, če to vozilo ni bilo registrirano v prvi državi in je predvideno, da bo prvenstveno uporabljano v prvi državi, ali pa je dejansko tako uporabljano.
   
      (1)  UL C 300, 4.12.2004.